ಸುಶಾಂತ್ ಸಿಂಗ್ ರಜಪೂತ್ ನಮ್ಮ ಪುತ್ರನಿದ್ದಂತೆ , ಬೇಗನೆ ನ್ಯಾಯ ಸಿಗಲಿ ಎಂಬುದೇ ನಮ್ಮ ಆಶಯ : ಸಂಜಯ್ ರಾವತ್ ಮುಂಬೈ: ಕೆಲ ದಿನಗಳ ಹಿಂದಷ್ಟೇ ಸುಶಾಂತ್ ಸಿಂಗ್ ರಜಪೂತ್ ವಿಷಯದಲ್ಲಿ ಚರ್ಚೆಗೆ ಗ್ರಾಸವಾಗುವ ರೀತಿಯಲ್ಲಿ ಹೇಳಿಕೆ ನೀಡಿದ್ದ ಶಿವಸೇನೆ ವಕ್ತಾರ ಸಂಜಯ್ ರಾವತ್ ಇದೀಗ ಬಾಲಿವುಡ್ ಮುಂಬೈನ ಕುಟುಂಬವಾಗಿದ್ದು, ಸುಶಾಂತ್ ನಮ್ಮ ಪುತ್ರನಿದ್ದಂತೆ ಹೀಗಿರುವಾಗ ನಮಗೆ ದ್ವೇಷವಿಲ್ಲ. ಸುಶಾಂತ್ ಕುಟುಂಬಕ್ಕೆ ನ್ಯಾಯ ಸಿಗಲಿ ಎಂಬುದೇ ನಮ್ಮ ಆಶಯ ಎಂದು ಶಿವಸೇನೆ ಹೇಳಿದೆ. ಸುಶಾಂತ್ ಆತ್ಮಹತ್ಯೆ ಪ್ರಕರಣ ಕುರಿತು ಮಾತನಾಡಿರುವ ಸಂಜಯ್ ರಾವತ್ , ಸುಶಾಂತ್ ಸಿಂಗ್ ರಜಪೂತ್ ನಮ್ಮ ಪುತ್ರ, ಅವರು ಮುಂಬೈನಲ್ಲಿ ನೆಲೆಸಿದ್ದು. ಬಾಲಿವುಡ್ ಮುಂಬೈನ ಕುಟುಂಬವಾಗಿದೆ. ಸುಶಾಂತ್ ಕುಟುಂಬಕ್ಕೆ ನ್ಯಾಯ ದೊರಕಲಿ ಎಂದು ನಾವೂ ಬಯಸುತ್ತೇವೆ. ಸುಶಾಂತ್ ಸಾವಿನ ಹಿಂದೆ ಇರುವ ರಹಸ್ಯ ಹೊರಬರಲಿ ಎಂದು ನಾವೂ ಬಯಸುತ್ತೇವೆಂದು ಹೇಳಿದ್ದಾರೆ. ಸುಶಾಂತ್ ಕುಟುಂಬದ ಬಗ್ಗೆ ನಮಗೂ ಸಹಾನುಭೂತಿಯಿದೆ. ತಾಳ್ಮೆಯಿಂದಿರುವಂತೆ ಅಷ್ಟೇ ನಾನು ನಿನ್ನೆ ಹೇಳಿದ್ದೆ. ಆದರೆ, ಇದು ಅವರಿಗೆ ಬೆದರಿಕೆಯೊಡ್ಡಿದಂತೆ ತೋರ್ಪಡಿಸಲಾಗಿದೆ. ಮುಂಬೈ ಪೊಲೀಸರ ಮೇಲೆ ನಂಬಿಕೆ ಇಡಿ. ಅವರ ತನಿಖೆ ಸರಿಯಿಲ್ಲ ಎಂದಾದರೆ, ನಂತರ ನಾವು ಸಿಬಿಐ ಬಗ್ಗೆ ಚಿಂತನೆ ನಡೆಸೋಣ ಎಂದು ತಿಳಿಸಿದ್ದಾರೆ.